Aarhuus Stifts-Tidende, 1832-08-24
Portugal. Det gaaer ikke saa rask med D. Pedros Fremskridt som man havde ventet. Hans lille Hær - hedder det – er omringet af en frygtelig Fjende, og det vilde være ubesindigt at rykke fremad, førend han kan være vis paa Seiren. Den 3die August var De Miguels Eskadre løbet ud fra Lissabon, og havde endnu samme Dags Aften havt en lille Affaire med D. AarsaPedros Flaade, som tvang den til at løbe ind igjen. En miguelistisk Brigade paa 3000 Md. var samme Dag marscheret ud fra Lissabon Nord paa, hvor General Martha kun ventede paa det svære Skyts for at angribe Oporto. At et engelsk Skib skulde have mødt Admiral Sartorius med to Fregatter, som havde D. Miguels eneste Linieskib Joao VI paa Slæbetoug for at bringe det til Tanger paa den africanske Kyst, er en af de Efterretninger som behøver nærmere Bekræftelse. Til London ankom nylig med et Dampskib fra Oporto en ærværdig 66aarig Dame som i 4 Aar havde været fængslet, først i Lissabon og siden i Oporto, og lidt alt det Grueligste som Jndbildningskraften formaaer at tænke sig. Det er næsten vist, at de spanske Tropper have overskredet den portugisiske Grændse og i portugisiske Monderinger ilet D. Miguel til Hjelp. Jfølge Privatbreve fra Lissabon kom der næsten hver Dag spanske Officerer dertil som angaves for Desserteurer. Natten imellem 4 og 5te Aug, havde man paa Søen hørt en Kanonade fra Lissabonskanten. Rusland. Engelske Aviser kunne ikke noksom rose den Modtagelse som Keiseren af Rusland har viist Lord Durham. Just som Linieskibet Talavera kastede Anker paa Kronstadts Rhed, befandt Hs. M. sig ifærd med at mønstre sin Flaade, idet han paa en Dampbaad, som han selv styrede, begav sig fra Skib til Skib, for at besee dem. Monarken sendte strax en Officeer ombord paa Talavera for at byde Ambassadeuren velkommen og spørge til hans Damers Befindende, samt anmode ham om at komme over til sig paa Dampbaaden i hans Reiseklæder, da Hs. M. ønskede at gjøre hans Bekjendtskab uden videre Omstændigheder. Nogle Dage efter lod Keiseren anmelde sit Besøg paa Linieskibet, hvortil han begav sig paa et Dampskib, ledsaget af en talrig Suite, hvori befandt sig. Prinds Wilhelm af Preussen, Prindsen af Oldenburg, Fyrst Menzikow, &c. Paa Dækket trykte Keiseren Capitain Browns Haand og sagde: "Vil De vise mig Deres Skib, Jeg taler meget daarligt Engelsk. Mandskabet var just ifærd med at gaae tilbords; Keiseren, smagte paa deres Suppe og sagde: "Den er meget god, Har J noget Rum eller Whisky," Capitainen svarte: "Deres M. vil finde Forfriskninger i Kahytten." Hvorpaa Keiseren sagde: "Nei, nei, saaledes mener jeg det ikke, jeg vil drikke med Mandskabet." Man rakte ham et Glas Grog, som han drak med de Ord: "Jeg drikker Wilhelm IV Skaal, og hele Mandskabets!" Enhver Officeer gav han Haanden, og inviterede dem Alle til sig Dagen efter paa Petershof. Her modtoges de med en overordentlig Forekommenhed, Keiseren drak et Glas Viin med Capitainen paa engelsk Maneer, og Keiseriden takkede ham for den Artighed han havde beviist hendes Gemal ombord paa Skibet. Næste Dag bivaante Gesandten og øvrige Britter en Revne over 30,000 Md. Gardetropper. Til ethvert Regiment sagde Keiseren, noget Forbindtligt, som f. Ex. "Hvor gaaer det Godt, Børn" og Alle raabte: "Meget vel! Tak, Fader, Vi ville leve og døe for Dig!" Om Aftenen var Theeselskab hos Keiserinden. Dagen efter var atter Mønstring over 12000 Md. Kavallerie. Keiseren kommanderede selv, og sagde til den brittiske Capitain: "Jeg forstaaer ikke at føre et Skib, som De, men dette forstaaer jeg!" Ved Afskeden omfavnede han Brown og sagde Capitain, Jeg glæder mig ved at have gjort Deres Bekjendtskab, Gud være med Dem, Naar De seer Deres Konge, saa forsikre ham om min inderligste Høiagtelse, og stig ham, at jeg beder hver Aften for min gamle Ven!" Norge. Torsdagen den 9de Aug. behagede det Hs. Maj. Kongen at deeltage i et af Christiania Byes Jndvaanere foranstaltet Middagsmaaltid i det musicalske Lyceums Lokale. Dagen efter var Hs. Maj. ombord paa Fregatten Freyg, der fra øverst til nederst var decoreret med Flag af alle Farver. Fregattens Mandskab hilste Kongen med et 9 Gange gientaget Hurraraab fra Raaer ne, Fregatten og Fæstningen saluterede, og Tusinder af Mennesker jublede i eenstemmigt Hurra fra de paa Søer vrimlende Baade, og fra alle Brygger og Strande, som vare bedækkede med Tilskuere. Paa Skibet spillede et Musikkorps saalænge Monarken var ombord derpaa. Da Hs. Maj. om Aftenen Kl. 9 havde forladt Fregatten, blev derfra opkastet et meget smukt Fyrværkerie. (N. R.)